stanford-oval/wikipedia huggingface dataset:
מיכאיל לרמונטוב

| --- | --- |

דיוקן של מיכאיל לרמונטוב במדי הוסר, שצויר ב-1837 על ידי הצייר פיוטר זבולוטסקי
 לידה:  3 באוקטובר 1814 (יוליאני) מוסקבה, רוסיה, האימפריה הרוסית 
 פטירה:  15 ביולי 1841 (יוליאני) (בגיל 26) פיאטיגורסק, פלך קווקז, רוסיה, האימפריה הרוסית 
 מדינה:  האימפריה הרוסית 
 מקום קבורה:  טרחאני 
 שם עט:  —въ, Гр. Диарбекир, Ламвер, Lerma 
 מקום לימודים:  מכללת חיל הפרשים של הצאר ניקולאי, פנימיית אוניברסיטת מוסקבה 
 שפות היצירה:  רוסית, גרמנית, אנגלית, צרפתית 
 סוגה:  טור שירי, שירה עלילתית 
 זרם ספרותי:  הרומנטיקה 
 יצירות בולטות:  גיבור זמננו 
 תקופת הפעילות:  מ-1828 
 חתימה:   
 
מיכאיל יורייביץ' לֶרְמוֹנְטוֹב  (ברוסית: Михаил Юрьевич Лермонтов‏; 3 באוקטובר 1814 (כך על פי הלוח היוליאני, שנהג בתקופתו; על פי הלוח הגרגוריאני: 15 באוקטובר)‏ – 15 ביולי (על פי הלוח הגרגוריאני: 27 ביולי)‏ 1841) היה סופר ומשורר רומנטי רוסי, מכונה לעיתים "משורר הקווקז". לרמונטוב נחשב למשורר הרוסי הגדול ביותר בתקופה שלאחר מות אלכסנדר פושקין ועד פטירתו. באחד משיריו הידועים מ-1840, תיאר את האינטונציות שלו "חרוזי ברזל ספוגים מרירות ושנאה".
נעוריו

לרמונטוב נולד במוסקבה למשפחה ממעמד גבוה, וגדל בכפר טרחאני (Тарханы) שבמחוז פנזה של היום. משערים שמוצאו ממשפחת אצילים סקוטית (Earls of Learmont). לפי עדויות, שירת אציל סקוטי ממשפחה זו בצבא הפולני, נשבה במהלך הקרבות, עבר לשירות הצאר הרוסי ונהרג בקרב ליד סמולנסק בשנת 1633.
כיוון שלא עלה בידי משפחתו להתבסס כלכלית, נאלץ אביו של לרמונטוב, כמו אביו שלו לפניו, להתגייס לצבא. בעלותו לדרגת קפטן, הוא נישא למריה ארסנייבה בת השש עשרה. שנה לאחר נישואיהם, בליל ה-3 באוקטובר 1814 (לפי הלוח היוליאני), נולד מיכאיל לרמונטוב. זמן קצר אחרי לידתו, פרץ ריב בין אביו לבין סבתו מצד אמו. האם, אשר לא הצליחה לעמוד בעין הסערה, נפלה למשכב ומתה ב-1817. לאחר מות בתה, הקדישה סבתו יליזבטה אלכסייבנה את כל זמנה ללרמונטוב הפעוט, בפחדה כי במוקדם או במאוחר יילקח הילד ממנה בידי אביו. ייתכן כי בשל הדאגה היתרה או בשל המתחים המתמשכים במשפחתו בימי צעירותו, פיתח לרמונטוב מזג שהיה יהיר ופחדני גם יחד, ואף משיכה להרס.
כילד, האזין לרמונטוב לסיפורי נוכלים וגנבים ודמיונו נשבה בידי אופיים הגס, אומץ לבם ומקומות מחייתם הפראיים. בגיל 10 הוא חלה, וכדי לרפא את מחלתו לקחה אותו סבתו אל חבל הקווקז. שם התאהב לרמונטוב בילדה אשר אותה תיאר מאוחר יותר כבעלת שיער זהוב ו"זוג עיניים מלאכיות".
בילדותו התחנך לרמונטוב בידי צרפתי בשם ז'אנדרו; כשהתברר שאותו ז'אנדרו היה מחנך לא מוצלח, החליטה סבתו לקחת את נכדה למוסקבה. תחילה התחנך לרמונטוב בידי מחנך גרמני בשם לוי ואז נחשף לגתה ושילר, וזמן קצר אחר כך החל בלימודיו בגימנסיון אקדמי. הוא התגלה כתלמיד מוכשר מעבר למקובל. בגימנסיון הכיר את שירתם של פושקין ושל ואסילי ז'וקובסקי. אחת מחברותיו תארה אותו כ"נשוי לכרך עבה של ביירון". אותה נערה, יקטרינה חבוסטוביה, הייתה לאחד ממושאי תשוקתו של לרמונטוב ועליה כתב את השיר הבלתי רגיל "У Врат Обители Святой" ("בשערי משכן הקדושה"). אותה עת, יחד עם תשוקתו הפואטית של לרמונטוב, התעוררו בקרבו השנינות הארסית וההומור האכזרי. כישרונו לצייר קריקטורות תאם את יכולתו לצלוף בתלמידים בכינויים שונים.
בשנת 1830 עבר לרמונטוב ללמוד באוניברסיטת מוסקבה. באותו קיץ התרחש אסון נוסף במשפחתו: מוכה יגון בשל הריחוק מצד בנו, עזב אביו את הבית ומת זמן קצר אחר כך. מותו היווה אובדן כבד ללרמונטוב, כפי שבא לידי ביטוי בכמה משיריו: "סלח לי, הניפגש שוב?", ו"הגורל הנורא של אב ובן".
בזמן לימודיו בלט לרמונטוב בהתבדלותו היהירה והמתנשאת. הוא הקפיד להתייצב להרצאות, אך לרוב היה קורא ספר באחת מפינות האודיטוריום, ורק לעיתים רחוקות לקח חלק בחיי החברה של הסטודנטים. תקופת לימודיו באוניברסיטה תמה כשלקח חלק במעשה קונדס מחוצף כנגד אחד הפרופסורים.
אירועי האוניברסיטה גרמו ללרמונטוב לשקול מחדש את בחירת הקריירה שלו. בשנים 1830–1834 התחנך במכללת חיל הפרשים, בסיום הלימודים הוסמך לקצונה והוצב לשרת ביחידת הוסארים בסנקט פטרבורג. בתקופה זו כתב שירה אשר חיקתה את פושקין וביירון. הוא גם גילה סקרנות עזה לגבי היסטוריה רוסית ואפוסים ימי-בינימיים אשר השתקפה בשירים אודות העיר מוסקבה: השיר על הסוחר המוצלח קלצ'ניקוב ובשירו הארוך בורודינו, ובסדרת בלדות פופולריות.
תהילה וגלות

תהילתו של לרמונטוב באה אליו לאחר שירו "מות המשורר" ("Смерть поэта"), שנכתב לאחר מותו של "שמש השירה הרוסית", א"ס פושקין, בדו-קרב. בשירו טען לרמונטוב, כי לא היה זה דו-קרב אלא רצח, והאשים את הצאר ויועציו בתכנונו. השיר הטיל אשמה גם על החברה הגבוהה ברוסיה על שותפותה ברצח פושקין. השיר צייר חברה זו כ"כת מתייהרת" ו"רוצחי חירות, גאון ושם עולם" ש"סביב הכס אורבים לבלוע נתח" (הציטוטים הם מתוך תרגום השיר, שנעשה על ידי דב גפונוב). השיר ביקע את האווירה המדכאת של רוסיה בשנות ה-30 של המאה ה-19 כברק המכה בשמים צלולים; השיר הכיל כוח של נבואה מקראית, גם אם בני זמנו של המשורר ראו בו אות לאדם שאינו שפוי.
השיר אמנם לא פורסם בפומבי, אלא הועבר מאיש לאיש בהעתקים כתובים, אך הוא הגיע בסופו של דבר אל הצאר, אשר החליט לשלוח את לרמונטוב לאלתר לחבל הקווקז כקצין פרשים. כאמור, שהה לרמונטוב בקווקז כילד בן 10 עם סבתו, וכך מצא עצמו "בבית" עם רגשות סימפתיים יותר מאלו שזכר מילדותו. מידותיהם הטובות והנוקשות של יושבי ההרים אשר נגדם היה עליו להילחם, כמו גם נוף הסלעים וההרים, התבררו כקרובים לליבו. הצאר הגלה אותו אם כן, אל ארץ מולדת, אם כי סבתו לא סברה כך, והצליחה לגרום לקיצור תקופת גלותו.
לרמונטוב שהה בסנקט פטרבורג בין השנים 1838–1839, והתבוננותו הזועמת בהווי האריסטוקרטי, שם קיבלו אותו הנשים האופנתיות כידוען, הביאו לכתיבת מחזה הביקורת "נשף המסיכות". לאחר מכן הוחזר לצבא הקווקזי.
עד 1839 השלים את הרומן היחידי שלו באורך מלא, "גיבור דורנו", אשר תיאר באופן נבואי את הדו-קרב בו קיפח את חייו ביולי 1841. יש הטוענים כי גם דו-קרב זה היה רצח שהוזמן על ידי הצאר, שרצה להיפטר מהמשורר המרדן, אך יכול להיות כי גם אופיו היהיר של לרמונטוב תרם להחשת הסוף. רבים מפיוטיו המעולים נתגלו לאחר מותו בספרון הכיס שלו.
מותו

לרמונטוב מת בדו-קרב ביולי 1841. הלווייתו התקיימה ב-17 ביולי (29 ביולי) 1841 בבית העלמין הישן של פיאטיגורסק. 250 יום לאחר מכן, ב-21 בינואר 1842 האציל ארסנייב פנה אל הצאר בבקשה להעביר את גופת המשורר לכפר טרחאני. לאחר שהצאר אישר זאת, הועברה גופתו ב-21 באפריל (3 במאי) 1842 לכפר טרחאני. הוא נקבר סמוך לקבר סבו והוריו ב-23 באפריל (5 במאי) 1842.
יצירות

במהלך חייו פרסם לרמונטוב רק אוסף שירים אחד לא-גדול (1840). שלושה כרכים, אשר קוצצו בידי הצנזורה, פורסמו שנה אחרי מותו. שיריו הקצרים נעים בין יצירות פטריוטיות זועמות כמו ארץ אבות ועד הערצה פנתאיסטית של הטבע החי (אני יוצא לבדי אל הדרך). לרמונטוב "הואשם" בכך שפיוטיו המוקדמים היו נגועים ילדותיות, מפני שעל אף שליטתו המיומנת ברזי השפה, היא פונה יותר אל צעירים מאשר אל הבוגרים. אולם האווירה הרומנטית של ההתפכחות הייתה אשליה שבה היה שקוע יתר על המידה בעצמו. הוא ניסה לנתח ולהביא אל האור את הסיבות העמוקות ביותר לאי שביעות הרצון המטפיזית שלו מהחברה ומעצמו.
שורשים פטריוטיים ופנתאיסטים בשירתו הביאו לתהודה בלתי צפויה בספרות הרוסית אחרי מותו. בוריס פסטרנק לדוגמה, הקדיש את אוסף שיריו מ-1917 לזכר שיר אחד חשוב של לרמונטוב, שד. זהו שיר ארוך ובו כמה משורותיה היפות ביותר של השפה, אשר לרמונטוב שיכתב מספר פעמים עד מותו. השיר מהלל את הלהט של "הרוח האינסופית של האתאיזם" אל "עלמת ההרים", והוא נאסר לפרסום במשך עשורים. אופרה עשירה של אנטון רובינשטיין על נושא זהה נפסלה גם כן בידי צנזורים שסברו כי יש בה חילול הקודש.
בזכות הרומן היחיד שכתב, לרמונטוב נחשב אחד האבות המייסדים של הפרוזה הרוסית. גיבור דורנו הוא למעשה אוסף סיפורים תפור היטב הסבים סביב דמות יחידה, פצ'ורין. הסיפורים הקצרים קשורים בצורה מורכבת כך שהקורא יכול לעקוב אחר מעשיה השטחיים של הדמות ועד להבנת הפילוסופיה שלה ושורשי התנהגותה המסתורית לכאורה. מבנהו החדשני של הרומן עורר השראה במספר יצירות, כמו ברומן פנין (1955) של ולדימיר נבוקוב.
כתביו בתרגום עברי

שירים; תרגם: דוד שמעונוביץ, יפו: יפת, תרע"א.
דימון; תרגם: אברהם סולודר, יפו: יפת, תרע"ב.
גבור דורנו; תרגם: ד' שמעונוביץ, ורשה: א"י שטיבל, תרפ"א. (מהדורה נוספת: [תל אביב]: מסדה, תש"ד)
מצירי: פואמה; עברית: א[ברהם] לוינסון, תל אביב: דפוס דבר, ת"ש.
כתבים נבחרים: שירים ליריים, פואמות; גיבור דורנו; תרגם והקדים מבוא: דוד שמעוני, ירושלים: מוסד ביאליק ('סופרי עולם'), 1956.
שירים ופואימות; מרוסית: יוסף ליכטנבום, עם מבוא מאת המתרגם, תל אביב: אל"ף, תשכ"ו.
גיבור דורנו (תרגם: ד' גפונוב), מרחביה ותל אביב: ספרית הפועלים ('ספרי מופת בעריכת א’ שלונסקי'), תשל"ב.
שירי מיכאיל לרמונטוב; תרגום מרוסית לעברית: דב (בוריס) גפונוב; סידור והכנה והוצאה לאור על ידי לזר לוברסקי, תל אביב: ברטה גפונוב, 1986. (עברית ורוסית, עמוד מול עמוד)
שירים; תרגם מרוסית: דב גפונוב; ערך וצירף מבוא והערות: שלמה אבן-שושן, תל אביב: הקיבוץ המאוחד, 1989.
גיבור זמננו; מרוסית: צבי ארד; השלים תרגום וערך: פטר קריקסונוב, תל אביב: דביר, תשנ"ה 1995.
גיבור זמננו; מרוסית: יעקב בסר, תל אביב: גוונים ('גוונים של שחור'), תשע"ב 2012.
גיבור דורנו; מרוסית: נילי מירסקי, תל אביב: אחוזת בית; משכל; המפעל לתרגום ספרות מופת, תשע"ג 2013.
הערות שוליים

↑  לרמונטוב, מצירי, דבר, 16 בפברואר 1940.
| --- | --- |
בקרת זהויות :  NLI: 987007264578905171  PLWABN: 9810616546605606  BIBSYS: 90131790  BNE: XX999592  BnF: cb119125734 (data)  CANTIC: a10210064  CiNii: DA00464136  GND: 11857194X  ICCU: CFIV001145  ISNI: 0000 0001 2276 8078  LCCN: n81032540  LNB: 000027346  MusicBrainz: cafc0f55-f2ca-4314-aa33-989b339152b0  NDL: 00447424  NKC: jn19990210374  NLA: 36193371  NLG: 112135  NLK: KAC199616408  NSK: 000100750  NTA: 069821372  RERO: 02-A000104199  RSL: 000083522  SELIBR: 70923  SNAC: w6417271  SUDOC: 028729579  Trove: 1226962  ULAN: 500344061  VcBA: 495/205656  VIAF: 14772733   WorldCat (עם VIAF): 14772733 
לרמונטוב התענג על ציור נופי הרים, כמו בציור התכתשות בהרי דאגסטן (1839)
שד יושב בגן (1890), ציור של מיכאיל ורובל ליצירתו של לרמונטוב "שד".
מזקקת מילק אנד האני

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |
לוגו מזקקת מילק & האני
 נתונים כלליים
 סוג:  מזקקת וויסקי סינגל מאלט
 מייסדים:  גל קלקשטיין, עמית דרור, סיימון פריד ורועי ונעמה ליכט
 תקופת הפעילות:  2014–הווה (כ־11 שנים)
 קואורדינטות:  32°03′00″N 34°45′48″E﻿ / ﻿32.050014°N 34.763275°E﻿ / 32.050014; 34.763275 
 משרד ראשי:  דרום תל אביב
 ענפי תעשייה:  זיקוק וויסקי
 מנכ"ל:  גל קלקשטיין
 אנשי מפתח:  תומר גורן
  
  אתר האינטרנט הרשמי של מזקקת מילק אנד האני
 he
 
M&H מילק & האני (באנגלית: Milk and Honey או Milk & Honey; בתרגום לעברית: חלב ודבש) היא מזקקת הוויסקי סינגל מאלט הראשונה והגדולה בישראל. היא הוקמה ב-2013 בדרום תל אביב. בנוסף למפעל הייצור, קיים במקום גם מרכז מבקרים בו מתקיימים סיורים וסדנאות כולל סיור בכל תחנות הייצור של הוויסקי. כל מוצרי המזקקה כשרים.
היסטוריה

תכנון המזקקה החל בשנת 2012, לאחר שקבוצת יזמים, גל קלקשטיין, עמית דרור, סיימון פריד, רועי ליכט ונעמה ליכט, החליטה להקים את מזקקת הוויסקי הראשונה בישראל. נבחר מבנה בדרום תל אביב, בסמיכות לאצטדיון בלומפילד. בשנת 2014 החלה המזקקה לפעול.
שותפים נוספים להקמת המזקקה הם ליטל קלקשטיין, המשמשת כדירקטורית, ניר גילת אשר שימש כמנכ"ל המזקקה בשנותיה הראשונות ועד לסיום תהליך ההקמה ותומר גורן המזקק הראשי של המזקקה. את המזקקה ליווה מתחילת פעילותה היועץ הסקוטי ד"ר ג'ים סוואן (אנ'), מומחה לוויסקי, עד פטירתו בפברואר 2017.
המוצרים הראשונים יצאו בתחילת שנת 2016.
פרסים

בשנת 2023 זכתה המזקקה בתואר הוויסקי סינגל מאלט הטוב ביותר בעולם בתחרות היוקרתית World Whiskies Awards עבור האלמנטס שרי - וויסקי סינגל מאלט אשר התיישן בחביות שרי וחביות בורבון וכמו כן מספר פרסים נוספים בתחרות Icons of Whisky:.
מזקקת הקראפט הטובה ביותר בעולם
המזקקה החדשנית ביותר לשנת 2023 - Brand Innovator
מרכז המבקרים הטוב ביותר לשנת 2023
טל חוטינר זכה בפרס שגריר המותג הטוב ביותר - Highly Commended
גל קלקשטיין זכה בפרס מנהל המזקקה הטוב ביותר - Highly Commended
תומר גורן זכה בפרס המזקק הטוב ביותר
מזקקת הקראפט הטובה בעולם לשנת 2021 בתחרות Icons of Whisky של מגזין הוויסקי "וויסקי מגזין".
מזקקת הקראפט הטובה בעולם לשנת 2022 בתחרות Icons of Whisky של מגזין הוויסקי "וויסקי מגזין" - Highly Commended.
תומר גורן, המזקק הראשי של המזקקה זכה בתואר Master Blender / Master Distiller of the year ROW 2022, Highly Commended.
טל חוטינר, מנהל המכירות ושגריר המזקקה, זכה בתואר Brand Ambassador of the year ROW 2022, Highly Commended.
פרס על המזקקה החדשנית בעולם (Brand Innovator of the year) לשנת 2022 בתחרות Icons of Whisky של מגזין הוויסקי "וויסקי מגזין".
ציוד

יכולת הייצור של המזקקה היא כ- 250,000 ליטרים לשנה, נכון לשנת 2023.
בישול - Mashing - למזקקה מכל בישול תוצרת חברת מ.ג.ט ממעלות, ישראל. המכל יכול לבשל כטון לתת בכל ריצה.
תסיסה - Fermentation - במזקקה נמצאים שישה מכלי תסיסה בגודל 10,500 ליטר כל אחד, גם הם תוצרת חברת מ.ג.ט.
זיקוק - Distillation - למזקקה שני דודי זיקוק, הזיקוק הראשון מתבצע בדוד ישן שנרכש ברומניה, בגודל 9,000 ליטר. הזיקוק השני מתבצע בדוד אשר נרכש מחברת CARL הגרמנית בהתאמה אישית.
מרכז מבקרים

למזקקה מרכז מבקרים אשר מציע מגוון חוויות כולל סיור מודרך במזקקה בכל שלבי הייצור של הוויסקי וטעימות מודרכות. מרכז המבקרים נמצא ברחוב התחייה 16 בתל אביב.
ניתן להירשם לסיורים ולערוך אירועים פרטיים במזקקה.
הסכם הפצה

בינואר 2017 חתמה המזקקה על הסכם הפצה בתחומי ישראל עם חברת הכרם - משקאות חריפים. חברת הכרם הפיצה את מוצרי המזקקה למעל 350 נקודות הפצה בישראל.
מאז שנת 2023 מוצרי המזקקה מופצים בישראל על-ידי חברת יורוסטנדרט
מוצרים

M&H CLASSIC
סדרת ELEMENTS
M&H ELEMENTS SHERRY CASK
M&H ELEMENTS PEATED
M&H ELEMENTS RED WINE CASK
Elements Sherry, זכה בתואר "הסינגל מאלט וויסקי הטוב בעולם" לשנת 2023.
סדרת APEX
אייפקס חביות יין לבן
אייפקס חביות יין רימונים
אייפקס חביות קוניאק
אייפקס חביות רום
אייפקס חביות שרי כשרות
אייפקס ים המלח
LEVANTINE GIN – ג'ין לבנטין
OAK AGED LEVANTINE GIN - ג'ין מיושן בחבית
מוצרים > הסינגל-מאלט וויסקי הראשון בישראל

ב-21 במאי 2017 השיקה המזקקה את הסינגל מאלט וויסקי הראשון בישראל (Israel's First Single-Malt Whisky). מדובר בוויסקי הראשון שהגיע ליישון של 3 שנים לפחות, ואשר יכול להיקרא וויסקי על פי הסטנדרטים העולמיים. מדובר בחבית בודדה שבוקבקה כחלק מ"סדרת הניסויים" של המזקקה, ל-391 בקבוקים עם 46% כוהל בנפח.
הוויסקי הוא פרי יצירתו של המזקק הראשי, תומר גורן, אשר עם הצטרפותו למזקקה בדצמבר 2013 החל בניסיונות לגיבוש המתכון ובדיקת חומרי הגלם לייצור הוויסקי העתידי, עוד בטרם התמקמה המזקקה במקומה ונרכש הציוד. התזקיק נכנס לחבית עץ אלון אמריקאי חדשה למשך כשנתיים וחצי ולאחר מכן הועבר ל-7 חודשים נוספים בחבית אקס-בורבון.
מוצרים > מוצרים שכבר לא קיימים בשוק

סינגל-מאלט צעיר חבית 010
סינגל-מאלט צעיר ויסקי לייב 2016
סינגל-מאלט צעיר חבית 004
סינגל-מאלט צעיר חבית 033
סינגל-מאלט צעיר חבית 036&037
תמונות

דודי הזיקוק במזקקה
חלל אזור הייצור במזקקה
מחסן חביות מס. 1 במזקקה
חביות ויסקי לפני מילוי במזקקה
מרכז המבקרים במזקקה
הערות שוליים

↑  Obituary: Dr Jim Swan (1941-2017) | Scotch Whisky, scotchwhisky.com (באנגלית)
↑  Icons of Whisky RoW 2023 winners announced - Whisky Magazine, whiskymag.com (באנגלית)
↑  Icons of Whisky RoW 2021 winners announced - Whisky Magazine, whiskymag.com (באנגלית)
1 2 3  Icons of whiskies 2022 ROW winners peresentation (באנגלית)
↑  Icons of Whisky 2022 winners announced, whiskymag.com (באנגלית)
↑  התחבר/י או הירשם/הירשמי כדי לראות., באתר www.facebook.com
↑  הסינגל-מאלט וויסקי הישראלי הראשון – מזקקת מילק & האני, באתר Whisky-IL בלוג וויסקי ובירה, ‏2017-05-21 (ארכיון)
חבובוטף

| --- | --- |

 סוגה:  אנימציה לילדים
 יוצרים:  ג'ים הנסון 
 בימוי:  קרן פטרסון 
 מדבבים בעברית:  אייל ברטונוב (קרמיט), אבי פניני (סקוטר, רולף), גני תמיר (פוזי, גונזו), גדי רייק (באנסון, חיה), לימור רוזנר-מוג'ה (פיגי, סקיטר, אומנת)
 פרסים:  פרס אמי לבידור בשעות היום לשעשועון 
 ארץ מקור:  ארצות הברית 
 שפות:  אנגלית 
 מספר עונות:  8 
 מספר פרקים:  107 
 הפקה
 אורך פרק:  30 דק' 
 שידור
 רשת שידור:  CBS 
 רשת שידור בישראל:  הערוץ הראשון   ערוץ ג'וניור yes
 תקופת שידור מקורית:  15 בספטמבר 1984 – 2 בנובמבר 1991 
 קישורים חיצוניים
 דף התוכנית ב-IMDb
 
חבובוטף (באנגלית: Muppet Babies) היא סדרת אנימציה בת 107 פרקים, שהופקה לטלוויזיה בין השנים 1984–1991 ב-CBS. בישראל שודרה הסדרה בערוץ הראשון בין השנים 1988–1989 ואחר כך שודרה בערוץ ג'וניור ב-yes.
במאי הגרסה העברית הוא גדי רייק שגם דיבב חלק מהדמויות.
החבובוטף הופיעו לראשונה בסרט "החבובות כובשות את מנהטן".
בשנת 2018 נוצרה גרסה מחודשת לסדרה בשם "חבובוטף" באנימציה ממוחשבת ותלת־ממדית.
תקציר העלילה

עלילת הסדרה התמקדה בדמויות "החבובות" כאשר היו זאטוטים אשר חיים יחד בחדר ילדים גדול תחת השגחתה של מטפלת המכונה "אומנת" (נאני באנגלית).
בעזרת דמיונם הפעיל הם נוהגים לצאת להרפתקאות בעולמות דמיוניים. אף על פי שלעיתים הם נקלעים למצבים מסוכנים, תמיד הם ניצלים בשנייה האחרונה כאשר האומנת נכנסת לחדר על מנת לבדוק לשלומם ובכך למעשה מחזירה אותם למציאות.
כמעט כל פרק הכיל שיר אחד, ולעיתים אף יותר.
הסדרה המצוירת שונה מהסדרה המקורית ומיועדת יותר לגיל הרך.
הסדרה כללה גם פרודיות לסרטי קולנוע שונים בהם בין השאר "מלחמת הכוכבים" ו"אינדיאנה ג'ונס".
הדמויות

קרמיט הצפרדע (דיבוב לעברית: אייל ברטונוב)
מיס פיגי (דיבוב לעברית: לימור רוזנר מוג'ה)
פוזי הדוב (דיבוב לעברית: גני תמיר)
סקוטר (החבובות) (דיבוב לעברית: אבי פניני)
גונזו (דיבוב לעברית: גני תמיר)
רולף הכלב (דיבוב לעברית: אבי פניני)
חיה (החבובות) (דיבוב לעברית: גדי רייק)
סקיטר - (אחותו התאומה של סקוטר, לא הופיעה ב"מופע של החבובות") (דיבוב לעברית: לימור רוזנר מוג'ה)
באנסן (דיבוב לעברית: גדי רייק)
אומנת (דיבוב לעברית: לימור רוזנר מוג'ה)
בין הארנב - מדי פעם בפעם
מדי פעם בפעם הופיעו גם ד"ר באנסין (דיבוב: גדי רייק) וביקר.
ספיידרמן המופלא 2

| --- | --- |

כרזת הסרט בישראל
 מבוסס על:  ספיידרמן (קומיקס)
 בימוי:  מארק וב 
 הופק בידי:  אבי ארד טוד בלק גרנט קרטיס לורה זיסקין מאט טולמך
 תסריט:  תסריט: ג'יימס ואנדרבילט אלווין סרג'נט סטיב קלובס קומיקס: סטן לי סטיב דיטקו
 עריכה:  פייטרו סקאילה
 שחקנים ראשיים:  אנדרו גארפילד אמה סטון מרטין שין סאלי פילד ג'יימי פוקס פול ג'יאמטי דניס לירי
 מוזיקה:  הנס צימר ושישיית המופלאים
 צילום:  דן מינדל
 מדינה:  ארצות הברית 
 חברת הפקה:  אולפני סוני   מארוול אנטרטיינמנט
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  ארצות הברית 2 במאי 2014 ישראל 17 באפריל 2014 10 באפריל 2014 (בכורת לונדון)
 משך הקרנה:  142 דק' 
 שפת הסרט:  אנגלית 
 סוגה:  גיבורי על
 מקום התרחשות:  ניו יורק 
 תקציב:  200 מיליון דולר
 הכנסות:  709 מיליון דולר
 הכנסות באתר מוג'ו:   amazingspiderman2
 סרט קודם:  ספיידרמן המופלא (2012)
 סרט הבא:  מבחינה עלילתית: ספיידרמן: אין דרך הביתה (2021) מבחינת ספיידרמן: ספיידרמן: השיבה הביתה (2017)
 אתר רשמי
 דף הסרט ב־IMDb
 
ספיידרמן המופלא 2 (באנגלית: The Amazing Spider-Man 2) הוא סרט גיבורי על אמריקאי המבוסס על סדרת הקומיקס "ספיידרמן" מבית סוני ומארוול קומיקס. את הסרט ביים מארק וב, וכיכבו בו אנדרו גארפילד ואמה סטון לצד אנסמבל שחקנים. הסרט יצא לאקרנים בארצות הברית במאי 2014. זהו הסרט החמישי בסדרת סרטי ספיידרמן, והוא מהווה סרט המשך לסרט "ספיידרמן המופלא" מ-2012.
בדומה לקודמו, הסרט יצא בגרסת תלת-ממד וב-IMAX וגם בגרסת IMAX 3D ברחבי העולם. הפקת הסרט החלה בשנת 2012, זמן קצר לאחר צאת הסרט הראשון לאקרנים. בסרט כיכבו, לצד אנדרו גארפילד ואמה סטון, שחקנים כגון: דיין דיהן, ג'יימי פוקס, פול ג'יאמטי, פליסיטי ג'ונס, כריס קופר, קולם פאור ומרטון קסוקס.
הסרט הפך לשובר קופות עם הכנסות של 92 מיליון דולר בסוף השבוע הראשון. הסרט הוכתר ברשימת שוברי הקופות במקום השישי כאשר הצליח להכניס כ-708 מיליון דולר ברחבי העולם וזכה להצלחה גדולה בקרב מעריציו של ספיידרמן.
תוכנן סרט המשך, "ספיידרמן המופלא 3", אך ב-10 בפברואר 2015, מארוול קומיקס ואולפני דיסני חתמו על הסכם עם אולפני סוני לפיו ספיידרמן יופיע בסרטי היקום הקולנועי של מארוול ויופק אתחול לסדרת הסרטים, ללא השחקן אנדרו גארפילד. הסרט החדש בסדרה נקרא "ספיידרמן: השיבה הביתה" והוא יצא לאקרנים ב-7 ביולי 2017.
צוות השחקנים

אנדרו גארפילד - פיטר פארקר/ספיידרמן
אמה סטון - גוון סטייסי, אהובתו והחברה הטובה ביותר של פיטר שלבסוף נהרגת אחרי הקרב עם פיטר והארי.
דיין דיהן - הארי אוסבורן/הגובלין הירוק,חברו הטוב ביותר של פיטר, חבר ילדות שלו שהופך לבסוף ליריבו, הנבל המשני של הסרט.
ג'יימי פוקס - אלקטרו/מקס דילון, הנבל הראשי של הסרט.
סאלי פילד - מיי פארקר, דודתו של פיטר.
קולם פיור - דונלד מנקן, העוזר של נורמן אוסבורן.
פול ג'יאמטי - ריינו/אלכסיי סיסטביץ',שכיר של המאפיה הרוסית לשעבר, הנבל השלישי של הסרט.
כריס קופר - נורמן אוסבורן, אביו של הארי אוסבורן.
פליסיטי ג'ונס - החתולה השחורה\פלישיה הארדי
סטן לי - הופעת קמאו
מרטון קסוקס - ד"ר קפקא, מנהל מכון רייבנקרופט.
דניס לירי - רוחו של קפטן ג'ורג' סטייסי.
סקיילר ג'יסונדו - הווארד סטייסי
הופעות קמע: סטן לי, מייקל מססי בתור גוסטב פירס (שידוע בכינויו אחרי הופעתו הקצרה מהסרט הקודם "האיש בצללים") ומקס צ'ארלס שגילם את פיטר פארקר בתור ילד גם בסרט זה ובסרט הקודם.
הפקה > פיתוח וליהוק

המפיק מאט טולמאץ' הצהיר כי צפויים יותר מספר סרטי המשך לספיידרמן המופלא. בספטמבר 2012 מארק וב אישר כי הוא יעבוד על הבימוי של סרט ההמשך והכריז כי ברצונו ליצור יקום שיוכל לייצר שלל קווי עלילה. באותו החודש אנדרו גארפילד ואמה סטון אישרו את ליהוקם לסרט ההמשך וחתמו על חוזה לשני סרטים נוספים לפחות.
אלקטרו הוכרז בתור הנבל הראשי בסרט ההמשך, והתפקיד הוצע לג'יימי פוקס שאישר את הליהוק. בדצמבר 2012 מארק וב חשף כי דיין דיהן לוהק לתפקיד הארי אוסבורן וכי מרטין שין ישוב לגלם את תפקיד הדוד בן פארקר בסרט ההמשך, אם כי השחקן עצמו לא אישר את הידיעה על כך.
פול ג'יאמטי לוהק לתפקיד ריינו בפברואר 2013 ופליסיטי ג'ונס לוהקה לתפקיד המאהבת של הארי אוסבורן, כך אושר גם ליהוקו של כריס קופר לתפקיד נורמן אוסבורן.
הפקה > צילומים

בפברואר 2013 החלו הצילומי העיקריים לסרט. לפי אולפני סוני, "ספיידרמן המופלא 2" הוא סרט ספיידרמן הראשון שצולם כולו מתחילתו ועד סופו בעיר ניו יורק והסרט הפך להפקת הגדולה ביותר שנעשתה בניו יורק. הסצנות של מכון רייבנקרופט צולמו במכללה הימית של אוניברסיטת ניו יורק.
במהלך הצילומים אמה סטון ואנדרו גארפילד נראו עוטים מדי חניכה של טקס סיום תואר באוניברסיטה. ביוני נחשפו תמונות בהן נראה דניס לירי המגלם את תפקיד הקפטן ג'ורג' סטייסי ובאותו החודש הושלמו סופית צילומי הסרט.
ביטול הזיכיון

סוני תכננה במקור לייצר סרט בעל יקום משותף עם היקום הקולנועי של מארוול. בשנת 2013 סוני הצהירה כי סרט ההמשך "ספיידרמן המופלא 3" ייצא ביוני 2016 עם אלכס קורצמן ורוברט אורצי כתסריטאי. בנוסף הוכרז סרט רביעי בסדרה שיועד לצאת במאי 2018. הסדרה תוכננה גם לכלול סרט ספין-אוף לששת המרושעים עם דרו גודארד כתסריטאי ובמאי, שתוכנן לנובמבר 2016. חודשים מספר לאחר מכן, פורסם שסוני שכרה את לילה ג'וי נולאן כדי לכתוב סרט גיבורי על נשי בסדרה שתוכנן ל-2017.
בדצמבר 2013 ולאחר צאת הסרט "ספיידרמן המופלא 2" במאי 2014, הבמאי מארק וב ואנדרו גארפילד הודו שלמרות שהם רוצים לשתף פעולה בסרט שלישי בסדרה, לא ברור עד כמה האולפנים מוכנים להפקת סרט רביעי בסדרה. בעקבות הביקורות המעורבות לסרט והכנסה הנמוכה ביחס למצופה מהזיכיון, עתיד סרט ההמשך עמד בסימן שאלה גדול.
ביולי 2014 רוברט אורצי עזב את העבודה על הסרט השלישי בסדרה כדי לעבוד על התסריט לסרט ההמשך של סטארטרק, "האויב בתוכנו - סטארטרק". סרט ההמשך תכנן לגולל את שובו של נורמן אוסבורן והתמודדותו של פיטר פארקר עם מותה של גוון סטייסי. תאריך צאתו לאקרנים נדחה לשנת 2018.
בדצמבר 2014 נודע שאולפני סוני ניהלו מגעים עם סם ריימי לביים טרילוגיה חדשה שתהיה משותפת ליקום הקולנועי של מארוול וכי הדמות תופיע בסרט ההמשך ל"קפטן אמריקה: חייל החורף". דווח שאולפני מארוול לא היו מרוצים מכמה מהתנאים שסוכמו, לרבות זכויות הסרט שנותרים בידי סוני.
בפברואר 2015 אולפני סוני ומארוול יצאו בהצהרה משותפת לפיה ספיידרמן יופיע ביקום הקולנועי של מארוול, ובנוסף יופיע בסרט ההמשך לקפטן אמריקה 2 או בסרט על דמותו של דוקטור סטריינג'. בנוסף הודיעו אולפני סוני כי סרט אתחול לדמותו של ספיידרמן ייצא ביולי 2017 עם קווין פייגי ואיימי פסקל כמפיקים. הוכרז שהאולפנים ילהקו שחקן חדש לדמות ספיידרמן. סוני הודיעו שחרף התוכניות עדיין בכוונתם להוציא סרט על ששת המרושעים (תוכניות אלו לעתיד בוטלו בעקבות פיטוריו של אנדרו גארפילד וסיום חוזהו עם סוני, ובעקבות מתקפת ההאקרים על סרטי סוני בנובמבר 2014). על פי ההסכם בין האולפנים סוני יממנו ויפיצו את הסרט וימשיכו להחזיק בזכויות על ספיידרמן.
בעקבות הופעתו של גארפילד באין דרך הביתה, קמפיין מעריצים גדול החל במגמה בטוויטר עם 86 אלף ציוצים במהלך סוף השבוע של עליית הסרט תחת השם #MakeTASM3 (תכינו את ספיידרמן המופלא 3), שקרא לסוני לעשות סרט שלישי בסדרת "ספיידרמן המופלא" עם אנדרו גארפילד בתור ספיידרמן. היו שהציעו שסרטי ספיידרמן המופלא יוכנסו מחדש ליקום ספיידרמן של סוני, עם ההצעה שהספיידרמן של גארפילד ילחם בגרסת הוונום של טום הארדי בסרט עתידי, המבוססת על שיחה ב"ספיידרמן: אין דרך הביתה" בה מתלונן פיטר פרקר של גארפילד שהגרסאות של מגווייר והולנד של פרקר זכו להילחם בחייזרים בזמן שהוא לא.